
1 ОПИСАНИЕ НА ПРОЕКТА 

ВиК Смолян се обръща за съфинансиране към Европейската банка за възстановяване и развитие (ЕБВР) за своите инвестиции във водоснабдителна и канализационна инфраструктура (описани в Регионалното предпроектно инвестиционно проучване за ВиК Смолян) в Рамката на ESIF/ЕБВР за финансиране на водоснабдителна и канализационна инфраструктура (финансов механизъм, по който се съфинансират инвестиции в сектор водоснабдяване и канализация в България). Основното предназначение на Рамката е съфинансиране на широкомащабни инвестиции във водоснабдяване, канализация и пречистване на отпадъчни води в агломерации с население над 10,000 души, които имат за цел да се постигне съответствие с Директивата на ЕС за пречистване на градските отпадъчни води, както и да се подобри качеството и ефективността на водоснабдителните и канализационни услуги.

Проектът включва инвестиции във водоснабдителни и канализационни системи, които обслужват град Смолян. Проектът включва следните елементи: 

	Водоснабдяване
	Стойност (ЛЕВА)
	Канализационни услуги
	Стойност (ЛЕВА)

	Пречиствателна станция за питейни води (ПСПВ)
	571 205
	Канализационни колектори
	15 073 860

	Регулатори на налягане
	
	Модернизиране на ПСОВ със съоръжение за отстраняване на фосфор
	372 571

	ГИС
	900 000
	Канализационна мрежа
	41 915 650

	Общо
	12 944 348
	Общо
	57 362 081


Конкретните инвестиции са описани в детайли по-долу:

Компонент Водоснабдяване
· Изграждане на нови водопроводи с обща дължина от 10 200 м, DN 63 до DN 315;
· Реконструкция на съществуващи водопроводи с обща дължина от 11 884 м, DN 75 до DN 250;

· Изграждане на 51 шахти с регулатори на налягане , включително 21 гранични спирателни крана;

· Инсталиране на 24 измервателни уреда при захранващите тръбопроводи на напорните резервоари;

· Подмяна на спирателните кранове за бързите пясъчни филтри при ПСПВ Хубча и ПСПВ Превала;

· Въвеждане на ГИС. 

Компонент Отпадъчни води  

· Изграждане на съоръжение за отстраняване на фосфор в ПСОВ Смолян;

· Изграждане на нови канализационни тръбопроводи с обща дължина от 17 291 м, DN 200 до DN 1200; 

· Реконструкция на главния канализационен колектор по безизкопен способ с обща дължина от 7 874 м, DN 800 до DN 1250; 

· Реконструкция на съществуващи канализационни тръбопроводи с обща дължина от 20 471 м, DN 200 до DN 1400;

· Реконструкция на 7 съществуващи дъждопреливника, изграждане на 18 нови дъждопреливника и извеждане от експлоатация на 4 съществуващи дъждопреливника; 

· Изграждане на стоманобетонни подпорни стени: Вис. = 2 м, Дълж. = 72 м; Вис. = 4 м, Дълж. = 103 м; Вис. = 6 м, Дълж. = 360 м.

В съответствие с Екологичната и социална политика на ЕБВР (2014), консорциум от международни и български консултанти изготви екологичен и социален одит, който да подпомогне ЕБВР при взимането на решение, подготовката на финансирането и неговата структура във връзка със съфинансирането на инвестициите във водоснабдителна и канализационна инфраструктура.

2 ОБХВАТ НА ЕКОЛОГИЧНИЯ И СОЦИАЛЕН ОДИТ
Задачата за изготвяне на екологичен и социален одит включва оценка на възможните екологични и социални рискове и въздействия от предложените инвестиции, както и екологичен и социален одит на текущата показатели на съоръженията на ВиК Смолян и на неговата дейност по отношение на изпълнението на националните екологични и социални закони и нормативни актове, Екологичната и социална политика на ЕБВР (2014), както и съответните Директиви на ЕС. 

Екологичният и социален одит обхвана изготвянето на подробни доклади в следните области: 

· Екологичен и социален одит на корпоративните управленски практики, съществуващите съоръжения и дейности на ВиК Смолян, за да се идентифицират и оценят екологичните и социални рискове, свързани с настоящата дейност и текущите управленски практики;

· Екологична и социална оценка на степента на бъдещите потенциални въздействия на елементите на Проекта и възможността бъдещите дейности да бъдат приведени в съответствие с националните и европейските стандарти и регламенти за околна среда, здраве и безопасност и социална отговорност, както и с Екологичната и социална политика на ЕБВР и нейните Изисквания за изпълнение (ИИ);

· Изготвяне на таблица за съответствие с ИИ на ЕБВР, в която се идентифицират ИИ на ЕБВР и конкретните изисквания, които се съдържат в тях, имащи отношение към проекта и текущата дейност, работа и активи. Обобщаване на съответствието на Проекта и проектните дейности с всяко отделно Изискване, както и дейностите, необходими за цялостното изпълнение на Изискванията; 

· Разработване на Екологичен и социален план за действие (ЕСПД) с цел разрешаване на проблемите, установени при екологичната и социална оценка и екологичния и социален одити обобщени в таблицата за съответствие с ИИ;

· Изготвяне на План за ангажиране на заинтересованите страни (ПАЗС);

· Изготвяне на настоящото нетехническо резюме.

Проектът попада в Категория Б според Екологичната и социална политика на ЕБВР, тъй като потенциалните бъдещи екологични и социални въздействия биха могли да се проявят само локално, лесно предвидими са и могат да се минимизират чрез мерки за смекчаване на въздействията. Проектът е преминал през съответните законови процедури за издаване на разрешителни и одобрения. 

3 ЕКОЛОГИЧЕН И СОЦИАЛЕН ОДИТ НА ВИК смолян
Правни аспекти и законосъобразност
ВиК Смолян осигурява водоснабдяването на цялото население на област Смолян, включително на град Смолян, като количеството на подаваната вода се измерва във всички точки на присъединяване към мрежата. ВиК Смолян екплоатира с общо 409 водоизточника, по-голямата част от които са каптирани извори. ВиК Смолян експлоатира 6 пречиствателни станции за питейна вода, които осигуряват пречистване с бързи пясъчни филтри и хлор. Мониторингът на качеството на питейната вода в района на Проекта се осъществява от лабораторията на ВиК Смолян и от акредитирана лаборатория на Регионалната здравна инспекция Смолян. Следва да се отбележи, че лабораторията на ВиК Смолян все още не е акредитирана. Бюджетът за акредитацията е осигурен от ВиК Смолян, като самият процес по акредитация е планиран да стартира скоро. Програмата за мониторинг (честота, изследвани параметри) съответства на изискванията на Разрешителните за водовземане и действащото българско законодателство. Всички източници за снабдяване с питейна вода, които осигуряват вода в района на Проекта, се експлоатират по силата на валидни разрешителни за ползване на подземни води, като повечето от тях имат официално учредени санитарно-охранителни зони. В общата територия, обслужвана от ВиК Смолян, обаче, има много водоизточници, експлоатирани от ВиК Смолян без законово изискуемото разрешително за водоползване. ВиК Смолян предприема стъпки за инициирането на процедури за придобиване на разрешителни за водовземане от въпросните източници, но обработката на документите ще отнеме много време. Значителна част от източниците за снабдяване с питейна вода се експлоатират без санитарно-охранителни да са официално учредени около тях, поради липса на разрешителни, както и поради други усложнения. Все пак, всички водоизточници разполагат с физически обозначени санитарно-охранителни зони и само законово изискуемата документация не е налична. Най-общо, качеството на питейната вода в град Смолян отговаря на приложимите стандарти, с изключение на спорадични отклонения от нормативно установените стойности за параметрите  „колиформи“ и „мътност“.
ВиК Смолян изпълнява мерки за предотвратяване на замърсяването съгласно действащото българско законодателство. Управлението на отпадъците се извършва съгласно Програмата за управление на отпадъците на дружеството и законовите изисквания. Утайката, генерирана от ПСОВ Смолян, не отговаря на българските изисквания за употреба в земеделието, поради наличието на бактерията Salmonella spp. Поради това утайката се депонира на общинското сметище на град Смолян. ВиК Смолян трябва да потърси подходящо решение, тъй като депонирането на утайката не е устойчив вариант и повече няма да бъде използвано като метод за обезвреждане на утайка. Възможните варианти, които са подходящи за територията, обслужвана от ВиК Смолян, включват употребата на утайка в земеделието или за рекултивация на нарушени терени.

ВИК Смолян не експлоатира източници на емисии във въздуха, които да са обект на разрешителен режим и мониторинг, т.е. емисиите във въздуха, генерирани от дружеството, са незначителни.

Резултатите от мониторинга на пречистваните отпадъчни води след ПСОВ Смолян, които Консултантът разгледа, показват съответствие с допустимите стойности, предвидени в разрешителното за заустване на отпадъчни води със спорадични надвишавания на допустимите концентрации на фосфор. Заустването на непречистени отпадъчни води ще бъде почти напълно преустановено чрез Проекта, тъй като той включва инвестиции за изграждането на нова канализация и улавянето на 99.3% от отпадъчните води, генерирани от населението, и отвеждането им към ПСОВ Смолян. Останалата част от населението от 0.7% (по-малко от 200 човека), които ще останат необхванати от Проекта, живеят в далечни и изолирани райони, за които изграждането на канализационни тръбопроводи не е целесъобразно. Тази част от населението е предмет на паралелен проект, който ще осигури надлежно събиране и пречистване.

В резултат от взетото решение за реконструкция на преливници и изграждането на нови преливници по разширението на канализационната мрежа, ще продължи заустването на разредени отпадъчни води по време на дъжд.
Аспекти на управлението на околната среда, здравето и безопасността (ОСЗБ) 

ВиК Смолян има установена екологична  политика и система за управление на околната среда в съответствие с ISO 14001:2015 като част от своята Интегрирана система за качество, околна среда, безопасност и  здраве. ВиК Смолян е било сертифицирано по ISO 14001 за първи път през 2013 г., като текущият сертификат е валиден от 10 септември 2018 г. до 9 септември 2021 г. Годишните одити на интегрираната система за 2018 г., прегледани от Консултанта, не са установили никакви несъответствия. Изпълнението на екологичните изисквания подлежи на редовен преглед от ръководството. В момента има само едно лице, което се занимава с управлението на околната среда, като нейната основна длъжност, обаче, е Ръководител Сключване на договори и Дейности по обществени поръчки, и Вътрешен одитор.
ВиК Смолян няма специален бюджет за дейностите по опазване на околната среда. Разходите за опазването на околната среда не са бюджетирани отделно, а като част от други бюджети, като например оперативния бюджет. Поради това не се поддържа информация относно общата сума, похарчена за разходи, свързани с околната среда. Всички съоръжения на дружеството се инспектират от Ръководителя по околната среда преди външни одити, който проверява тяхното състояние и работата и съответствието им с екологичните изисквания. Констатациите се докладват в доклад до ръководството на ВиК Смолян. Въз основа на него ръководството взима решение кои констатации е необходимо да бъдат отстранени и планира съответните мерки (включително инвестиции.
Във ВиК Смолян са определени общи и конкретни цели по околна среда, а именно:

· общи цели по околна среда:

· поддържане и постоянно усъвършенстване на системата за управление на околната среда;

· подобряване на дейностите, свързани със събирането, съхраняването и обезвреждането на отпадъци;

· съблюдаване на законодателството в сферата на околната среда;

· изпълнение на управленски подход за осъзнаване на личните задължения на служителите по отношение на защитата на околната среда;

· подготовка на служителите за адекватна реакция при аварийни ситуации, които могат да повлияят негативно на околната среда;

· постоянен мониторинг и управление на екологични аспекти.

· конкретни екологични цели: 

· намаляване на загубите на вода чрез реконструкции;

· намаляване на планираните прекъсвания на водоснабдяването с 5%;

· увеличаване на количеството на пречистваните отпадъчни води;

Целта на дружеството е да изпълнява законовите изисквания и изискванията, предвидени в разрешителните, договорите и други документи, които уреждат дейността на ВиК Смолян.

Консултантът е преценил, че ВиК Смолян е създало система за управление на здравето и безопасността на работа в съответствие с ISO 18001:2007 като част от неговата Интегрирана система за качество, околна среда, здраве и безопасност. ВиК Смолян е било сертифицирано по ISO 18001 за първи път през 2013 г., като текущият сертификат е валиден от 10 септември 2018 г. до 3 ноември 2021 г. (или 9 септември 2021 г., в случай на преминаване към ISO 45001:2018). Годишните одити на интегрираната система за 2018, прегледани от Консултанта, не са установили никакви несъответствия. Изпълнението на изискванията за здраве и безопасност при работа е предмет на регулярни инспекции от Ръководството. В дружеството има един отговорник по здраве и безопасност (заемащ официалната длъжност Инспектор по здраве и безопасност на работа), на когото предстои да се пенсионира през м. август 2019 г. Все пак, същият се е съгласил да изпълнява своите задължения, докато ВиК Смолян наеме нов отговорник. Съгласно изискванията на българското законодателство, ВиК Смолян има договор с фирма за трудова медицина, която оказва съдействие при управлението на ЗБР, когато е необходимо.

Във ВиК Смолян има поставени общи цели, свързани със здравето и безопасността при работа, а именно:

· непрекъсната оценка на риска и изпълнение на конкретни мерки за смекчаване на риска, постоянно усъвършенстване на работните условия, контрол на самозащитата на служителите от съществуващи рискове и превенция на възникването на нови рискове;

· изпълнение на изисквания, които са по-високи от минималните, по отношение на защитата на здравето на служителите и осигуряването на безопасни работни условия;
· прилагане на принципа за превенция по отношение на професионалните рискове, които могат да породят възникването на инциденти и професионални болести, т.е. рисковете, свързани със здравето и безопасността на работа, да бъдат идентифицирани и смекчени преди настъпването им.

ВиК Смолян изготвя годишни планове за действие с конкретни дейности, свързани със управлението на здравето и безопасността при работа.
Както се изисква от българското законодателство, ВиК Смолян е създало Комитет по условия на труд. Комитетът се събира на тримесечни сесии и наред с други въпроси обсъжда и изпълнението на изискванията за здравето и безопасността в дружеството, прави анализ на професионалния травматизъм и анализ на здравния статус на служителите. Инспекторът по здраве и безопасност при работа докладва за изпълнението на изискванията за здравето и безопасността при работа в дружеството на тримесечните събрания на Комитета по условия на труд. 

ВиК Смолян гарантира изпълнението на изискванията за ЗБР посредством непрекъсната актуализация на правната база с помощта на съвети от външни консултанти по здраве и безопасност при работа. Води се регистър на приложимото законодателство като част от интегрираната система за управление.

ВиК Смолян е разработило богат набор от инструкции и процедури за здраве и безопасност при работа, който е одобрен от Директора на ВиК Смолян.

Социални аспекти
Водоснабдителните услуги, предоставяни от ВиК Смолян, покриват 99% от населението от района на проекта; услугата за отпадъчни води покрива 72.2% от населението в обслужвания район и 83% от района на проекта. Съгласно получената информация домакинствата, които не са присъединени към канализацията разполагат със септични ями и/или изпускат отпадъчните води в близкоразположените дерета и реките Черна и Бяла. В резултат на Проекта се предвижда присъединеността към водоснабдителната система в района на проекта да нарасне до 100%, а присъединеността към канализацията–  до 99,3% в района на проекта. В целия обслужван от ВиК Смолян район присъединеността се очаква да нарасне до 93% за услугите за водоснабдяване и 76,6% за услугите за отпадъчни води.   
ВиК Смолян отчита следния брой жалби, получени през последните три години: 75 жалби през 2016 г., 79 жалби през 2017 г. и 73 жалби през 2018 г. Най-разпространените поводи за жалби са следните: течове от тръби за отпадъчни води и водопроводи или незадоволителни ремонти на водопроводите или водните съоръжения. 
Според ВиК Смолян и общинската администрация няма нужда от придобиване на земя във връзка с проекта. Необходимо е, обаче, да се учреди право на преминаване през 48 частни парцела за изграждането на нови тръбопроводи. Парцелите земя се използват за селскостопански цели – частни ферми с едногодишни растения. Съгласно получената информация в новите сервитутни територии не попадат жилищни и други сгради, както и временни постройки. Освен това, учреденото право на преминаване ще лиши само частично собствениците от техните права и от възможността да използват техните парцели. 

Строителните дейности ще породят известно неудобство на местните жители, включително собствениците на магазини и други бизнеси, но не се предвижда да доведат до понижени приходи или до значително прекъсване на обичайните им ежедневни дейности.
4 ЕКОЛОГИЧНА И СОЦИАЛНА ОЦЕНКА НА ИНВЕСТИЦИОННИЯ ПРОЕКТ 

Положителни въздействия
Предложените инвестиции ще окажат съществени положителни въздействия. Домакинствата, организациите и търговските предприятия, които в момента използват водоснабдителните и канализационни услуги, предоставяни от ВиК Смолян, ще получат по-добро обслужване. В допълнение, канализационната система ще бъде разширена и към нея ще се включат допълнителни домакинства, които към настоящия момент не са присъединени към канализацията и пречиствателната станция за отпадъчни води. Съществено положително въздействие ще окаже и реконструкцията и разширяването на канализационната мрежа в райони, които не са присъединени към системата и пречиствателната станция за отпадъчни води. Чрез проекта делът на присъединените към канализационната система ще нарасне от 99% на 100%, а делът на присъединените към пречиствателната станция за отпадъчни води ще нарасне от 83% на 99,3% в проектния район. След изпълнението на проекта заустването на непречистени отпадъчни води ще бъде почти изцяло преустановено.
По-подробно очакваните положителни въздействия включват:

· Намаляване на риска от заболявания, свързани с водоснабдяването и канализацията, което ще доведе до по-ниски разходи за здравеопазване на отделните семейства и обществото като цяло.

· Намаляване на водозагубите, по-добро качество на доставяната вода и повишаване на енергийната ефективност на инфраструктурата на ВиК Смолян.

· По-добри условия за живот, тъй като към системите за отпадъчни води ще бъдат присъединени нови домакинства.
· Интервенциите във водоснабдителната система ще гарантират непрекъснато водоснабдяване, а дейностите по проекта, свързани с канализационната мрежа, ще подобрят качеството на водите на река Черна. 
· Възможности за работни места, а следователно и по-високи доходи, за местните жители във връзка с предлаганите подобрения на водоснабдителната и канализационна инфраструктура; по-високите доходи могат на свой ред да доведат до повишаване търсенето на стоки и услуги, а следователно и до по-висок икономически ръст.

· Изграждането и реконструкцията на водопроводната и канализационната мрежа ще намали броя на непланираните (аварийни) ремонти и неудобствата, които те причиняват.

· Подобрено управление на водните ресурси в резултат на съществено намаляване на загубите на вода и опазване на ресурсите.

Нито една от проектните инвестиции няма да наложи принудително преселване.
Въздействия по време на строителството
Не се очаква никакво отрицателно въздействие върху обекти от Натура 2000 през периода на строителството. Проектът няма да засегне никаква част от защитените зони, тъй като всички негови компоненти се намират надолу по течението и извън обекти от Натура 2000. Планираните дейности не са свързани с причиняване на вреди върху целостта и кохерентността на защитените територии. 

Не се очакват значителни въздействия в резултат на строителството и върху подземните и повърхностите води. Отрицателното въздействие върху почвите, свързано със строителните дейности (което може да възникне в резултат на премахването на хумусен слой, уплътняване и понижен капацитет на инфилтрация, ерозия и замърсяване на почвите) също се счита за несъществено. Отрицателното въздействие върху качеството на въздуха в зоните на Проекта ще бъде ограничено. По време на етапа на строителството ще бъде генериран шум от използваната механизация, оборудване и моторни превозни средства при изкопните дейности, както и при транспортирането на материали отпадъци до и от строителните площадки. Шумът от строителните и транспортни дейности ще има локален ефект за ограничен период от време. Възможно е това неблагоприятно въздействие да бъде смекчено. Потенциалните въздействия, свързани с отпадъците, са свързани основно с обработката и обезвреждането на опасни материали като азбесто-циментови тръби и отпадъчни масла. Изпълнителите са длъжни да прилагат система за управление на отпадъците, генерирани в резултат от тяхната дейност, съгласно действащото българско законодателство, поради което свързаните въздействия са управляеми и се определят като незначителни.

Няма необходимост от придобиване на земя или провеждане на дейности по принудително изселване. 

Въздействия по време на експлоатацията и поддръжката 
По време на експлоатацията и поддръжката не се очаква неблагоприятно въздействие върху зоните от Натура 2000. Проектът няма да засегне защитени територии, тъй като всички негови компоненти се намират надолу по течението и извън обекти по Натура 2000.
Въздействието върху подземните води ще бъде положително, тъй като няма да бъдат разработвани нови източници на подземни води и не се очаква повишаване количеството на водовземане от подземни води от съществуващите източници. Напротив, очаква се известно намаляване на това количество в резултат на реконструкцията на водоснабдителната система и свързаното с това намаляване на загубите на вода. Очаква се подобрение на качеството на подземните води в резултат от реконструкцията на съществуващи течащи канализационни тръби и преустановената употреба на септични ями. 

С реализацията на Проекта ще бъде преустановено почти напълно заустването на непречистени отпадъчни води, тъй като той включва инвестиции за изграждане на нова канализация и улавяне на 99.3% от отпадъчните води, генерирани от населението и насочването им към ПСОВ Смолян. Очаква се подобряване на качеството на повърхностната вода (река Черна и река Бяла и малките им притоци) в резултат от преустановеното регулярно заустване на непречистени отпадъчни води в тях.
Единственото пряко въздействие върху качеството на въздуха в района на проекта в резултат на експлоатацията и обичайната поддръжка ще бъдат емисиите във въздуха, причинени от работата с утайките, аварийните ремонтни дейности и емисиите от моторните превозни средства, като се счита, че това въздействие няма да бъде съществено. По време на експлоатацията и поддръжката не се очаква въздействие от шум. 
Ценова поносимост
В рамките на настоящото проуване е проведен анализ на социалната поносимост в резултат на изпълнението на инвестиционния проект. Анализът се базира на методиката за социална поносимост на цената на ЕБВР за водопроводни и канализационни услуги, която определя 5% от разполагаемите доходи на домакинствата на човек като праг на социална поносимост на цената за най-долния децил и 4% от разполагаемите доходи на домакинствата на човек като праг на социална поносимост на цената за потребителската група от третия децил. Също така беше приложен и прагът на социална поносимост на цената от 2.5% от средните разполагаеми доходи, използван от Водния регулатор на България.

Изчисленията показват, че никоя група домакинства няма да надвиши посочените по-горе прагове за целия прогнозен период. В допълнение, прогнозната социална поносимост на цена не е близка до праговете.

5 СЪОТВЕТСТВИЕ НА ПРОЕКТА С НАЦИОНАЛНИТЕ, ЕС И ЕБВР ИЗИСКВАНИЯ 

Проектът ще помогне на ВиК Смолян да постигне съответствие с националните и ЕС екологични изисквания, включително приложимите Директиви. Съществува добре функционираща ПСОВ и 56.1% от жителите в района на проекта са присъединени към ПСОВ. Непречистени отпадъчни води се заустват в приемник. След изпълнението на проекта делът на присъединените към ПСОВ в района на Проекта ще се повиши до 99.3%. Останалите 0.7% от населението (по-малко от 200 човека), които ще останат необхванати от Проекта, живеят в далечни и изолирани райони, за които изграждането на канализационни тръбопроводи не е целесъобразно. Тази част от населението е предмет на паралелен проект, който ще осигури надлежно събиране и пречистване, като по този начин се постигне пълно съответствие с Директивата. 
В резултат от взетото решение за реконструкция на преливници и изграждането на нови преливници по разширението на канализационната мрежа, ще продължи заустването на разредени отпадъчни води по време на дъжд.
Екологичният и социален одит на ВиК Смолян установи някои пропуски спрямо изискванията на ЕБВР относно социалните и екологични аспекти на управление и управлението на подизпълнителите на ВиК дружеството.
6 КРАТКО ОПИСАНИЕ НА ЕКОЛОГИЧНИЯ И СОЦИАЛЕН ПЛАН ЗА ДЕЙСТВИЕ 

За целите на изпълнението на Проекта и за подобряване ефективността на дейността на ВиК Смолян е разработен Екологичен и социален план за действие (ЕСПД), който включва мерки за екологично и социално управление и мониторинг. ЕСПД включва:

· Управление на екологичните и социални проблеми, включително въвеждането на организационна структура, която определя ролите, отговорностите и развитието на капацитета за управление на околната среда, здравето и безопасността на подизпълнителите на дружеството, вкл. и тези на строителни дейности. Необходимо е също така, като част от задължителните документи към договорите за възлагане да се изисква разработване на  План за управление на околната и социалната среда (ПУОСС), включително ПУОС и ПУЗБ на Изпълнителите;
· Подобряване условията на труд и на работното място чрез въвеждане на специален механизъм за подаване на жалби от служителите;

· Изпълнение на мерки за намаляване на запрашаването по време на строителството и поддръжката на строителната механизация, с цел оптимизиране ефективността и намаляване на емисиите;
· Продължаване на изпълнявания до момента мониторинг на водовземането и заустването на води и генерирането на  отпадъци;
· Включване на изисквания за опазване на обществено здраве и безопасност в тръжната документация и договорите за новите дейности;
· Въвеждане на процедури за обучение за управление и третиране на отпадъците, които съдържат азбест;

· Изискване към всички изпълнители на строителни дейности да разработят и внедрят процедура за случайни находки на културно наследство, в случай че по време на строителните дейности бъдат открити обекти на културното наследство;

· Информация за и информация от широката общественост, включително план за ангажиране на заинтересованите страни и механизъм за подаване на жалби и оплаквания.
7 АНГАЖИРАНЕ НА ЗАИНТЕРЕСОВАНИТЕ СТРАНИ И ДАННИ ЗА КОНТАКТ 

Разработен е и ще бъде публикуван План за ангажиране на заинтересованите страни (ПАЗС). Преди да започнат строителните дейности, ВиК Смолян ще представи на гражданите и други заинтересовани страни подробна информация за Проекта. Информацията ще се разпространява основно в районите, които ще бъдат най-силно засегнати от строителните дейности. На леснодостъпни за заинтересованите страни места ще бъдат провеждани срещи с тях, като срещите ще бъдат обявявани най-малко три седмици предварително в местните медии и на интернет страницата на ВиК Смолян. 

Интернет страницата на ВиК Смолян ще бъде актуализирана редовно, за да отразява текущото състояние и за да предоставя различни обявления; ще бъде осигурена и възможност за обратна връзка.
ПАЗС включва и специално разработен за целите на Проекта Механизъм за подаване на жалби и оплаквания, който ще гарантира своевременното обработване и отговаряне на подадените жалби.

ВИК Смолян ще носи пълна отговорност за изпълнението и разработването на Плана. 

Съответните данни за контакт са:

ВИК Смолян  

ул. „П.Р. Славейков“ № 2, гр. Смолян 4700

https://www.vik-Смолян.com

Телефон: +359 301 / 6-25-98 

Имейл: vik_sm@abv.bg 

На вниманието на: Мариан Николов - Директор

